PAMPANGA, FILIPINAI
Nagi!
Čia geriausi amerikietiški kalneliai visame parke!
Paskubėk, dvi valandas laukėm eilėje!
Gerai, žinai, kad nemėgstu aukščio.
Bajani, šiuo daiktu važinėjasi devynmečiai!
Vaikai neturi dėl ko gyventi.
Mane ką tik paaukštino darbe.
Liaukis. Tau pavyks.
Tiesiog užsimerk, ir viskas baigsis, tau net nespėjus susivokti.
Įsikibk man į ranką. Aš su tavimi.
Jaučiuosi geriau.
Važiuojam! Manau, tau labai patiks.
Kodėl jis nejuda?
Kas vyksta?
Kodėl?
KAS ŠITAIP SU MUMIS PASIELGĖ?
Labas rytas!
- Mama atnešė frapučinų. - Labas, Mole.
AMERIKIETIŠKŲ KALNELIŲ TRAGEDIJA
Kas nutiko? Čia iš tikrųjų?
Taip. Jie kabo, įstrigę žemyn galva, jau gal septynias valandas.
Kažkokiame neaiškiame atrakcionų parke Filipinuose.
Taip. Regis, visi atrakcionai pastatyti neatsižvelgiant į reikalavimus.
Taupė kaštus, kyšininkavo. Siaubinga.
O Dieve. Man jų taip gaila.
Gerai, kas nori moliūgų skonio kavos?
Mums pranešta, kad „Jaudulio parką“ valdo „KMVR Entertainment International“…
38 ŽMONĖS ĮSTRIGO ŽEMYN GALVA VYKSTA GELBĖJIMAS, TIESIOGIAI
…kontroliuojanti bendrovė, kuri priklauso milijardierei Molei Vels.
Savivaldybės valdininkai išsiuntė
- visas turimas pajėgas vadovauti… - Ne! Nerodykit jai televizoriaus.
- Ji pamatys… - …keleivių gelbėjimo pastangoms.
- Kaip gražiai atrodo. - Nei Vels,
- nei jos atstovai nekomentuoja. - Sveikutė, gražuole!
O šūdas.
NEPAKANKA LĖŠŲ
AMERIKOS VERTYBINIŲ POPIERIŲ BIRŽA
PASIBAIGĘS TERMINAS PASKUTINIS ĮSPĖJIMAS
- Ar juos jau ištraukė? - Ne.
CHAOSAS ATRAKCIONE FILIPINŲ ATRAKCIONŲ PARKE
Bet pamaitino juos vakariene, o tai miela.
Kaip jie pakakos?
Ką tik kalbėjau telefonu su savo teisininkais.
Pasirodo, Džonas per visus tuos metus įsigijo daugybę kompanijų,
o po skyrybų pusė jų atiteko man, aš šito nežinojau.
Kaip galėjai nežinoti, kad tau priklauso visas atrakcionų parkas?
Na, buvo turto grupės ir turto pasidalijimas.
Tiesą sakant, visą liepą, kai tai vyko, buvau girta.
Gerai, tai tikrai šlykštūs mėšlini turtuolių reikalai.
Matytum, ką išdarinėjam su savo jachtomis per Naujuosius Metus. Siaubas.
Tiesą sakant, man reikia eiti.
Šiandien tas susitikimas su miesto planavimo komisija
dėl Alamidos gatvės būsto projekto,
tikiuosi, niekas iš jų nežiūrėjo žinių.
Šįkart man turbūt geriau neiti, ar ne?
Taip. Tai būtų išmintinga.
O kol būsiu ten, tau tikriausiai reikėtų išsiaiškinti, kas dar tau priklauso,
nes tokie dalykai mums ne į naudą.
Dėl to žmonės mūsų nemėgs.
Bus padaryta.
Taip nieko neišeis. Tos kopėčios per trumpos.
Užeik. Labas.
Labas.
Labai ačiū, kad peržiūrėjai tuos popierius.
O Dieve. Gal juokauji? Ne, aš buhalteris.
Labai užsivedu, galėdamas dirbti tokį darbą.
„Užsivedi“? Ar čia kažkoks Z kartos žargonas, kurio nežinau?
Ne, bet jie šitą žodį tikrai atgaivins.
- Supratau. - Taip.
Gerai, peržiūrėjau tavo turtą, čia turime tris šūsnis.
Pirmoje šūsnyje - geros, normalios kompanijos.
- Gerai, puiku. - Gerai.
Antroji šūsnis - bėdos.
Naftos, ginklų gamintojai
ir, nori tikėk, nori ne,
tau priklauso didžioji dauguma atrakcionų parkų Filipinuose.
- O, ne. Juos tikrai noriu parduoti. - Sutinku.
Taigi, vidurinė šūsnis yra tai, ką paprastai vadinu „RDI“.
Gerai, tai reiškia „reikia daugiau informacijos“.
Tai toks sutrumpinimas, kurį sugalvojau po trisdešimties.
„Palmdeilio Pietvakarių meno ir pirmojo Amerikos paveldo galerija“.
- Taip. - Skamba maloniai. Kas su ja negerai?
Truputį nerimauju dėl „pirmojo Amerikos paveldo“.
Aišku. Nes tai gali reikšti Amerikos indėnų paveldą
arba tai reiškia „Mes - pirmieji amerikiečiai!“
- Būtent. - Gerai. Važiuojam.
Ką?
Tai vienintelis būdas išsiaiškinti - nuvažiuoti ir pažiūrėti patiems.
Gerai. Bet ar galiu išeiti iš darbo vidury dienos?
Žinoma. Juk aš tavo viršininkė, ar ne?
Gerai. Taip. Aš atsinešiau pietus, bet galėčiau pasiimti juos su savim.
Taip. Turi priešpiečių dėžutę. Labai miela.
Šiaip jau tai ne priešpiečių dėžutė. Tai orui atsparus šaldiklis.
Taip, jį išbandė kosmose.
- Atrodai labai dėl to užsivedęs. - Dabar supratai.
- Einam. - Dabar supratai.
- Labas, Yve. - Labas.
Aktorių atranka?
Tai kaip reikalai Filipinuose?
Ne per geriausiai.
Ten galiausiai užkėlė kelis ugniagesius, bet dabar ir jie užstrigo.
Palikai lapus spausdintuve.
Ne. Jie ne mano.
Taip, tavo.
Matau spausdintuvo naudojimo istoriją. Žinau, kas ką spausdina.
Kodėl nepasakei, kad esi aktorius?
Tai visiškai logiška. Pagalvojau:
„Šitas vyrukas per gražus, kad nevaidintų scenoje ar bent nevadovautų kultui.“
Gerai jau, gerai. Truputį vaidinau, kai čia atvažiavau,
bet paskui gavau puikų darbą pas Molę ir palikau vaidybą,
kaip palieka vaiką „Target“ parduotuvėje, aišku?
Žinoma, kartais apie tai pagalvoju, bet niekad ten nebegrįšiu.
Manau, turėtum sudalyvauti atrankoje. Turiu galvoje, spektaklis atrodo kietas.
Panašu, kad apie mirusį tėtį, o tai visada atneša sėkmę.
Ne. Kartais mėgstu atsispausdinti atrankų scenas,
bet niekad nenueinu.
Tai nereikšmingas vaidmuo. Nesvarbu.
Tai kvailystė. Nesuk dėl to galvos.
Tu tikras?
PALMDEILIO
PIETVAKARIŲ MENO IR PIRMOJO AMERIKOS PAVELDO GALERIJA
Gerai. Ne taip ir blogai. Kūriniai problemų nekelia.
Man viskas atrodo gerai. Bet aš nedaug išmanau apie meną.
Niekas neišmano.
Žinai paslaptį?
Tiesiog vaikštinėji prisimerkęs, tarsi viskas būtų labai įdomu.
Tikrai?
- Šiaip jau šitas visai neblogas. - Tikrai?
Taip, turiu galvoje, pažiūrėk į jį. Paveikslas milžiniškas.
Ir jame - visi pietvakarių hitai.
Žinai, čia yra saulėlydis ir kaktusai,
ir uolų dariniai.
Ko dar galėtum norėti?
Kuris tau labiausiai patinka?
Man patinka šitas.
Rimtai? Čia tiek paveikslų, o tu išsirenki mažą paukščiuką?
Taip. Man visada patiko paukščiai.
Jie tiesiog yra gražūs, tobuli, maži sutvėrimai.
Be to, paprastai, tokiu grožiu mėgaujiesi tik sekundėlę,
nes žinai, kad paukštis tuoj nuskris.
- Atsiprašau. Tai buvo banalu. - Ne.
Buvo neblogai.
Gerai, nueisiu į tualetą, patikrinsiu, ar nėra rasistinių išviečių.
Gerai sugalvojai.
- Atsiprašau. Jūs čia dirbate? - Taip. Gal galiu kuo nors padėti?
Taip, norėčiau pasikalbėti su jumis apie tą paveikslą su paukščiu.
Gerai.
ELISON ELVINDEIL „RUDAS PAUKŠTELIS“
Ei. Gal pažiūrėk tą smagų filmuką, kurį radau?
Gerai, bet jei ten apie pandą ir šunį, kurie yra draugai, aš jį jau mačiau.
Einu į pasimatymą su Kristina, bet po rungtynių vis dar esu prakaituotas.
Išmėgink „AXE“ kūno purškiklį.
Rodos, Kristinai jis patinka.
Jos sesei taip pat.
„AXE“ kūno purškiklis. Neatsiginsite moterų.
Kaip tu jį radai?
Maniau, kad po ieškinio reklamą jiems teko išimti.
Negali niekam rodyti šito filmuko, niekada.
Gerai. Ar ta reklama - kontroversiškas mūsų požiūrio į moteris
netolimoje praeityje atspindys?
Taip.
Bet ar gerai vaidinai? Taip pat - taip.
Liaukis. Tu puikus aktorius.
Turi gabumų. Turi figūrą.
Nežinojau, kol pro mane nepraėjai, bet net ir subinę turi.
Noriu pasakyt, nėra apie ką galvoti.
Tu tiesiog parepetuok sceną su manimi. Tik kartą.
Tiesiog duok jį man.
„Trevorai, pažiūrėk į mane.
Tu visai nepanašus į savo tėvą.
Žinau, mes kartu tik nuo rinkimų dienos,
bet žinau, kad esi geras, užjaučiantis, nuostabus žmogus.
Todėl…
Nenoriu to daryti šitaip, bet velniop.
Ar tekėsi už manęs?“
Oda pašiurpo.
Neseniai užsitikrinome tarybos narės Saldanos paramą,
todėl nuoširdžiai tikiu, kad atėjo metas įtraukti šį būsto kompleksą
į kito miesto tarybos susirinkimo dienotvarkę.
Mūsų benamių bendruomenei skubiai reikia būsto.
VELS FONDAS
Ačiū už jūsų komentarus.
Kol neišėjote, tik noriu paklausti apie jūsų viršininkę Molę Vels.
Kalbant apie situaciją su amerikietiškais kalneliais,
viskuo pasirūpinta.
Gera žinoti. Aš tik noriu paklausti, ar ji kasdien
dirba fonde.
Molė išties yra svarbi,
bet daugiausia projektui vadovausiu aš su savo komanda.
Bet jei ji dirba fonde,
ji prisidės prie projekto, tiesa?
Mes apie tai dar nekalbėjome.
Kaip ir sakiau, galime…
Aš, pavyzdžiui, norėčiau pamatyti ją susirinkime.
Manau, kad tai, ką ji daro, būdama tokioje pozicijoje, verta pasigėrėjimo.
Gerai, turiu paklausti.
Užsiėmei keista prekyba egzotiniais gyvūnais?
Tikrai ne.
Tai dovana sukaktuvių proga.
Džonas praleido mūsų vakarienę dėl darbo ir žinojo,
- kad mėgstu alpakų vilnos megztinius… - Oho.
…todėl nusprendė nupirkti šią fermą,
kad išpirktų kaltę.
Tipiški santuokos reikalai.
- Taip. - Supratau.
Puiku. Ačiū.
Manau, ir šitą vietą pasiliksiu.
Nevyksta nieko blogo. Čia tik žavingų gyvūnų banda.
Taip, jos tikrai gražios, ar ne?
- O Dieve. Ji tave nužiūrinėja. - O, ne.
O varge. Ką daryti?
Man eiti ten?
Manau, kad viską sugadinsi, žmogau. Išlik ramus.
Ar per daug nuspėjama, kad pirmasis pasimatymas po skyrybų - su alpaka?
Jei nieko prieš, kad klausiu, kas nutiko tarp tavęs ir tavo eks?
Ne, turiu galvoje, jei atvirai, ta istorija ne tokia ir įdomi.
Niekas nieko neapgavo. Niekas negrobstė pinigų.
Mes tiesiog nutolome.
Pradėjome vis daugiau dalykų daryti atskirai.
Aš dažnai eidavau į žygius ir stebėdavau paukščius,
o ji pradėjo lankyti pramoginius šokius ir pasinėrė į atitinkamą gyvenimo būdą.
- O, ne. - Taip.
Galiausiai priėjome tašką, kai, nežinau,
atskirai jautėmės patogiau nei kartu.
Taigi, tiesiog įprastos, nuobodžios skyrybos.
Bet tai skausmo nesumažina.
Ne, tu teisi.
Bet dabar mes sutariam.
Ne taip ir blogai gyventi vienam.
Galiu išeiti į žygį ištisoms valandoms, ir niekas manęs nepasiges.
- O Dieve. - Taip.
Nuskambėjo taip liūdnai.
Taip. Supratau vos tik pasakęs.
Nesijaudink.
Kartais įsijungiu žinias ir apsimetu, kad Džordžas Stefanopalas yra mano vyras.
- Gan niūru. - Po to, jei esu išgėrusi taurę vyno,
perjungiu kanalą ir apsimetu, kad Lesteris Holtas - mano meilužis.
- Į vestuves vietoj poros vedžiausi mamą. - O, ne!
- Taip. - Kodėl paprasčiausiai neatsisakei?
Supratau, kad galėjau, skambant „Back That Azz Up“.
- O varge. - Kas yra?
Mano žmona… buvusi žmona įstrigo darbe.
Ji klausia, ar galiu nuvežti dukrą į futbolo rungtynes.
- O kas negerai? - Mes už keturių valandų kelio.
Niekaip nespėsiu grįžti.
Mes už keturių valandų kelio mašina.
Ko iš manęs nori, Lukai?
Nesvarbu, ką darau.
Niekad negana!
Noriu, kad būtum šalia.
Visą šį laiką manei, kad bėgi
nuo savo tėvo šmėklos, nuo mero, bet bėgai nuo manęs.
Taip nesąžininga.
Sąžinė čia niekuo dėta.
Turbūt sužadėtuvės nutraukiamos.
Po perkūnais, tai buvo jėga, žmogau!
Tikrai skambėjo gerai, taip.
Tikrai buvo gerai.
Garbės žodis, kai įpusėjom, aš net nemačiau Nikolo.
Mačiau tik Luką Takahašį, įskaudintą romantiką.
Ačiū. Nori parepetuoti dar kartą?
Taip, jei tu nori.
Bet, jei galiu pasakyti tiesą, tu pasirengęs.
Pasirengęs kam?
- Savo atrankai. - Vis dar manai, kad turėčiau eiti.
Ne, žinau, kad turėtum eiti.
Turiu galvoje, tu sublizgėsi per tą atranką, Nikolai.
Ar turėčiau sakyti „Lukai“?
Dėl tų amerikietiškų kalnelių ji nekalta.
Kaltas jos vyras. Žinot, ką? Manau, jis - slidus tipas.
Be to, jūsų viršininkė užima tokią įdomią poziciją,
ji - milijardierė, kuri, taip jau susiklostė, yra ne baltoji.
Tai didžiulė atsakomybė. Bet ji gerai susitvarko.
Taip, ji gerai susitvarko, kartais.
Tiesiog atrodo, kad ji supranta.
Tiesiog ji atrodo sava.
Taip.
Ir aš taip galvoju apie Molę, ji labai sava… pana.
- Taip ir žinojau. - Gerai pasakei.
Klausykit, manau, visi galim sutikti, kad Molė nuostabi,
be to, ji labai atsidavusi benamiams.
Ji labai apsidžiaugs, jei projektas pajudės iš vietos.
PIRMYN ŽALIEJI
ŠIUKŠLIŲ VALYMAS!
SODO KLUBAS
Tėti?
Negaliu patikėti, kad čia - mano gyvenimas.
- Ardena apsitries iš pavydo. - Alekse! Kalbėk gražiai. Nagi.
Atsiprašau. Tiesiog labai džiaugiuosi!
- Ačiū, kad paskraidinai. - Prašom. Nėra už ką.
Nori, kad tave nufotografuočiau?
- Manau, ji susitvarko. - Taip.
Ne, šiaip jau mane pasamdė, tas vaidmuo nuolatinis.
Ne, aš per daug dėl to nesijaudinu.
Esu dirbęs su tuo režisieriumi, taigi…
O jei ką, dar laukiu tos kitos atrankos.
Taigi, jei negausiu šito vaidmens, vis tiek turėsim darbo.
Per daug nesijaudinu.
ATRANKOS BIURAS
Gerai, Nikolas.
Vajetau, panos!
Ji sakė, kad po to galėsim skristi į „Cold Stone“ ledainę!
Buvo taip smagu!
Pamatytum jas, kai atvažiuoju su savo „Corolla“.
Reaguoja taip pat?
Neabejotinai entuziastingiau.
Nori pasilikti pažiūrėti rungtynių?
Žinoma. Kodėl gi ne?
Gerai.
VEDŽITAI, TU GERIAUSIAS IŠ VISŲ KADA NORS GYVENUSIŲ AKTORIŲ!
RIMTAI, SUBLIZGĖSI, ŽMOGAU!
BE TO, GAL GALI PARNEŠTI „EL POLLO LOCO“ VIŠTIENOS?
Sveiki. Atsiprašau. Aš Nikolas. Regis, turėjau pasirodyti kiek anksčiau.
Taip, mes… Galėtume priimti jus dabar.
- Pasiruošęs? - Taip.
Gerai. Pradėkim.
TRAGEDIJOS IŠVENGTA: VISI VAŽIAVUSIEJI IŠGELBĖTI IR SAUGŪS
Yra naujienų apie amerikietiškus kalnelius?
Taip. Vakar vakare visus ištraukė.
- Ačiū Dievui! - Taip, niekas nesužeistas.
Visiems išdalino nemokamus bilietus visam sezonui.
Kaip vakar praėjo susirinkimas?
Tiesą sakant, puikiai.
Miesto taryba balsuos už projektą. Tai pirmas kartas.
- Didelė pergalė. - Tai nuostabu. Sveikinu.
Kas pakeitė jų požiūrį?
Nori tikėk, nori ne - tu. Per susirinkimą jie užsiminė apie tave.
O, ne.
Jie matė, kaip visi apsikakojo atrakcione, kuris formaliai priklauso man?
Mole, tu jiems visiems labai patinki. Regis, dėl to, kas tau nutiko.
Žmonės iš tikrųjų tave palaiko, ir aš…
juos suprantu, nes taip pat tave palaikau.
Pažiūrėk į mus.
Dvi naujos geriausios draugės.
Bet vis tiek turim būti atsargios. Tu - viešas žmogus.
Žmonės myli įžymybės, bet dar labiau mėgsta maišyti jas su purvu.
- Dėl to tu visiškai teisi. - Taip.
Todėl nepamiršk to prieš ką nors darydama.
- Nepamiršiu. - Gerai.
Pavyzdžiui, niekad nedalyvauk Helovino vakarėlyje.
Niekad nesivilk jokio kostiumo.
Žinoma. Kaip pasakysi.
Viso, geriausia drauge.
Labai logiška.
Jos kylantis ženklas ir jo mėnulis tokie suderinami. Kaip miela.
- Jėzau. - Į ką žiūrit, bičiuliai?
MOLĖ SUSIRADO PASLAPTINGĄ VYRĄ? TURIME ĮDOMIAUSIŲ PASKALŲ!
- Kas per šūdas? - Klausyk, viskas gerai.
Kai kam paskambinsiu,
pasakysime, kad jis konkurse laimėjo galimybę praleisti su tavim laiką.
Pussesere Mole, kodėl taip padarei? Neprivalai susitikinėti su Artūru.
Tu turi tiek pinigų, kad galėtum nusipirkti bet kurį vyrą.
Turiu galvoje, galėtum gauti Krisą Hemsvortą, Lijamą Hemsvortą.
Jie turbūt užtaisytų tau visiškai naują Hemsvortą, su Goslingo galva.
Aš nesusitikinėju su Artūru.
Ką žiūrite, bičiuliai?
- Kas čia? - Nenumaniau, kad mus fotografuoja.
Nesijaudink. Kadrų, kur jūs apsinuoginę, nepaviešino.
Nėra kadrų, kur mes apsinuoginę!
Prašau visų dėmesio!
Tam, kad nekiltų nesusipratimų.
Vakar Artūras padėjo man susitvarkyti su mano valdomomis įmonėmis,
tai buvo tik darbo reikalai, aišku?
Nebuvo jokios romantikos, taškas.
Taip, Molė padarė man paslaugą
ir nugabeno mane į dukters futbolo rungtynes. Viskas.
Taip, todėl nekreipkit į visa tai dėmesio. Nieko nevyksta.
Visi grįžkit prie savo dokumentų ar su kuo ten dirbat.
- Norėjai mane matyti? - Taip, užeik.
Taigi, norėjau atsiprašyti.
Paparacai išties bjaurūs, neturėjau įvelti į tai
- tavęs ir tavo dukters. - Ne, nieko tokio.
Aleksė vis dar kliedi apie tave.
Manau, žmonės per stipriai reaguoja. Tos nuotraukos juk nekaltos, supranti?
Nors tikiuosi, kad alpaka jų nepamatys,
nes tada nebeturėsiu su ja jokių šansų.
Tiesiog, kaip tavo viršininkė, nenoriu, kad žmonės prisigalvotų, ko nereikia.
Manau, ir taip prisidarau užtektinai rūpesčių.
Aišku.
Gerai, grįšiu prie darbo, viršininke.
Taip.
Gerai. Ačiū.
Taip.
SIUNČIU TAU JĮ IŠ MUZIEJAUS,
KOL ESI IŠĖJĘS.
TIKIUOSI, JIS PAPUOŠ TAVO NAMUS. - MOLĖ
Išvertė Sandra Siaurodinė